দাম বাড়ল মাদার ডেয়ারি দুধের, কলকাতায় কত হল দাম?

ওয়েবডেস্ক: দাম বাড়ল (Price Hike) মাদার ডেয়ারি দুধের (Mother Dairy milk) । লিটারে ২ করে বাড়ল দাম। হঠাৎ দুধের দাম বাড়ানোর নিয়ে প্রশ্ন উঠেছে। কেন্দ্রের কাছে দাম না বাড়ানোর আবেদন গ্রাহকদের। এক গ্রাহকের কথায়, বড়লোকদের হয়তো সমস্যা হবে না।

কিন্ত মধ্যবিত্ত (Middle Class) থেকে নিম্নবিত্তরা সমস্যায় পড়বে। সরকারের কাছে আমাদের অনুরোধ মাদার ডেয়ারি দুধের দাম না বাড়ানোর জন্য। প্রত্যেক জিনিসের দাম বাড়ছে। ফলে সমস্যায় পড়ছেন সাধারণ মানুষ। বুধবার থেকে নয়া দাম কার্যকর হয়েছে। দিল্লি-এনসআর, উত্তরপ্রদেশ, হরিয়ানা, উত্তরাখণ্ডে বুধবার থেকে নতুন দামেই বিক্রি হচ্ছে দুধ। তবে কলকাতায় দুধের দাম বাড়ানো নিয়ে এখনও ধোঁয়াশা রয়েছে।

আরও পড়ুন: ইসলাম বিরোধী মন্তব্য, হাইকোর্টের রায়ে স্বস্তি জিতেন্দ্র নারায়ণ ত্যাগীর

মাদার ডেয়ারির তরফে জানানো হয়েছে, ‘‌৩০ এপ্রিল ২০২৫ থেকে লিটারে ২ টাকা দাম বাড়ানো হল মাদার ডেয়ারির। তাপপ্রবাহের কারণে বেশ কিছু জিনিসে দাম ৪ থেকে ৫ টাকা করে বেড়েছে। ফলে এই দাম বাড়ানো হল। নয়া নির্দেশিকায় টোনড দুধের দাম লিটারে ৫৪ থেকে বেড়ে হল ৫৬। গরুর দুধের দাম হল লিটারে ৫৭ টাকা। আর ডবল টোনড দুধের দাম লিটারে ৪৯ থেকে বেড়ে হল ৫১ টাকা।